Baziliko Notre-Dame de la Délivrande

Baziliko Notre-Dame de la Délivrande situas en Douvres-la-Délivrande sur loko de pilgrimado dediĉita al la Virgulino.

 Historio 
La pilgrimado de la Délivrande estas la plej malnova de Normandio, kies origino datiĝus de la gallo-romia epoko.

La paganan kulton de DemetraPrésentation de la basilique sur le site de la mairie de Douvres-la-délivrande, diino de la fekundeco, postsekvis devotismo al la Virgulino Maria. Tiun pilgrimadon, kiun oni ŝuldas al Regnobert, episkopo de Bayeux mortinta en 627, estis tre fama en la Mezepoko kaj estis honorigita fare de reĝo Ludoviko la 11-a en 1470 kaj 1473. Pli freŝdate, Sankta Johano Eudes en 1643 kaj Sankta Tereza de Lisieux en 1887, akompanita de sia patro kaj sia fratino Céline plenumis la pilgrimadon. Gustave Flaubert venigas la heroojn de sia romano Bouvard et Pécuchet al pilgrimado, kaj donas interesan priskribon de la loko en epoko kiam pilgrimadoj estis gravajG. Flaubert, t.2, ĉapitro 9, p.306-307.

La baziliko postsekvas du antaŭajn konstruaĵojn. Unua kapelo estis detruita fare de Vikingoj en 830. Dua kapelo estis konstruita ĉirkaŭ 1150 sur loko de malkovro de statuo de la Nigra Virgulino Fêtes du couronnement : la basilique et la Vierge célébrées, Les fidèles sont venus nombreux aux fêtes du couronnement, Les fidèles ont fêté le couronnement de la Vierge noire. La malkovro de tiu statuo estus faciligita de ŝafo. La originala statuo estis detruita dum la religiaj militoj kaj anstataŭita de la nuna statuo en 1580.

La konstruaĵo estis konstruita inter 1854 kaj 1878 en la nov-gotika normanda stilo, en la centro de la urbo. En 1872, papo Pio la 9-a konsentis al la nigra virgulino privilegion de kronadoMarmora tabulo maldekstre de la centra pordego memorigas tion. poste Leono la 13-a altigis ĝin al Malgranda baziliko en 1895Memorigita de latina enskribo situanta dekstre de la centra pordego. Ĝi estis konsekrita le . La bataloj de la Batalo de Normandio en 1944 malmulte afektis la bazilikon, nur la vitraloj devis esti iom post iom refaritaj.

 Navo kaj kapeloj 
Ambaŭflanke de la navo, malnovaj kapeletoj enhavas vitralojn esence elvokantaj aperojn de la Virgulino: La Salette, Lourdes, Mirakla medalo, Pontmain, Fatima. Sesa elvokas la Sanktan Koron de Jesuo.
La altaj fenestroj aparte elvokas iujn nomojn donitajn al Maria: ND des blés, ND du Bel-Amour, ND des flots, ND de la route, ND de la paix, ND des volcans, ND des neiges, ND de la clarté.
La kapeloj estas tegitaj de votaj tabuloj kaj prezentas modelojn de ŝipoj ofertitaj de maristoj.

 Bibliografio 


 Referencoj 

 Vidu ankaŭ 
 Douvres-la-Délivrande
 Baziliko
 Granda baziliko
 Malgranda baziliko
 Kapelo Notre-Dame de Fidélité (Douvres-la-Délivrande)

 Eksteraj ligiloj 

  Paroĥo St Régnobert de la Côte de Nacre

Kategorio:Douvres-la-Délivrande
Kategorio:Bazilikoj en Francio
Kategorio:Pilgrimejoj
Kategorio:Preĝejoj sub patroneco de Sankta Maria